འོན་ཀྱང་ཉེ་རབས་ཀྱི་རྩོམ་པ་བོ་དོན་གྲུབ་རྒྱལ་གྱིས་བོད་ཀྱི་བཙན་པོ་ཁྲི་ལྡེ་སྲོང་བཙན་གྱི་ལོ་རྒྱུས་མདོ་ཙམ་བརྗོད་པ་ཞེས་པར་བཀའ་གཙིགས་ཀྱི་ཡི་གེ་དང་རྡོ་རིང་།ཏུན་ཧོང་གཏེར་ཡིག་སོགས་མང་བོར་ཁུངས་བཅོལ་ནས་ཁྲི་ལྡེ་སྲོང་བཙན་ནི་བོད་ཀྱི་རྒྱལ་རབས་བཞི་བཅུ་བ་སད་ན་ལེགས་མཇིང་ཡོན་གྱི་མཚན་ཡིན་ཞིང་སྒྲ་སྦྱོར་བམ་གཉིས་སུ་གཏན་ལ་ཕབ་པའི་སྐད་གསར་བཅད་གཉིས་པའང་རྒྱལ་བོ་དེའི་རིང་ཡིན་པར་བཤད་ལ།བོད་ཀྱི་ལོ་རྒྱུས་གླེང་བའི་གཏམ་སོགས་ཉེ་རབས་ཀྱི་ལོ་རྒྱུས་ཡིག་ཆ་ཕལ་ཆེར་གྱིས་ཀྱང་ད་ལྟ་འདི་ཁོ་ན་འཐད་ལྡན་དུ་འཛིན་གྱིན་གདའ་འོ།།